# МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА

Оценяването и класирането на офертите на участниците се основава на икономически най –изгодна оферта, въз основа на критерия посочен в чл. 70, ал. 2, т. 3 от ЗОП – преценка за оптимално съотношение качество/цена, което се оценява въз основа на цената, както и на показатели, включващи качествени аспекти, свързани с предмета на обществената поръчка, както следва:

Настоящата методика съдържа точни указания за определяне на комплексната оценка на всяка оферта, показателите, броят точки за всеки от тях при изчисляване на комплексната оценка, както и точни указания за определяне на оценката по всеки показател.

Тъй като предметът на настоящата поръчка налага експертно оценяване, съответствията на предложението на участниците с техническите изисквания на Възложителя, които не могат да се оценяват с математически формули, комисията за разглеждане, оценка и класиране на оферти ще включва лица със съответното образование, доказан опит и качества по предмета на поръчката за присъждане на такива оценки.

Когато комисията единодушно констатира, че предложението на участника не съответства на минималните заложени в техническото задание/спецификация изисквания на Възложителя, участникът се отстранява от по-нататъшно участие в процедурата. В случай, че участник представи Техническо предложение, което не отговаря на изискванията на Възложителя на действащото законодателство; на съществуващите нормативна база; стандарти или технически изисквания; той също се отстранява от участие и офертата му не се допуска до оценка и класиране.

Комисията прилага настоящата методика по отношение на офертите на участниците, които не са отстранени от участие в процедурата и които отговарят на обявените от Възложителя изисквания и критерии за подбор.

Крайното класиране на допуснатите оферти/предложения се извършва в низходящ ред, на база получена комплексна оценка за всяка оферта. Офертата/предложението, получила/получило най-голям брой точки, се класира на първо място.

Когато комплексните оценки на две или повече оферти/предложения са равни, с предимство се класира офертата, в която се съдържат по-изгодни предложения, преценени в следния ред:

* по-ниска предложена цена;
* по-изгодно предложение по останалите показатели, сравнени в низходящ ред съобразно тяхната тежест (определена въз основа на максималния брой точки, който може да бъде получен за съответния показател).

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с горните изисквания.

|  |  |  |
| --- | --- | --- |
| **Показател – П**  **(наименование)** | **Максимален брой точки** | **Тежест** |
| 1. Ценово предложение – ЦП | 100 | 30% |
| 2. Техническо предложение – ТП | 100 | 70% |

## Ценово предложение – ЦП

Максимален брой точки по показателя - 100 точки. Относителна тежест на показателя в комплексната оценка 30%.

ЦП = 100 × (Цмин ÷ Ц), където

Цмин е най-ниската предложена цена;

Ц е цената предложена от участника;

ЦП се закръглява до втория знак след десетичната запетая.

## Техническо предложение - ТП

Максимален брой точки по показателя - 100 точки. Относителна тежест на показателя в комплексната оценка 70%.

Комисията оценява участника по всеки от посочените в таблицата по-долу подпоказатели в зависимост от Техническото предложение на участника.

Броят точки по всеки показател се получава като оценката по съответната скала за показателя, посочени в таблицата по-долу.

Оценката на комисията на техническото предложение на участника се определя по формулата:

n

**TП** = Σ **Пi** , *където:*

i=1

**Пi** –Оценката на комисията на i-тия подпоказател (в точки);

**ТП** – Техническа оценка на участника (в точки);

**n** – общ брой на подпоказателите,

където

**П1** – Подход за реализация на Интернет портала на МВнР – до 20 т.

**П2** – Предложение за графична визия на Интернет портала на МВнР – до 30 т.

**П3** – Подход за изпълнение на оптимизацията за търсещи машини – до 20 т.

**П4** – Подход за гарантиране на сигурността на системата – до 30 т.

Начинът за оценка е както следва:

|  |  |  |
| --- | --- | --- |
|  | **Подпоказател** | **Начин за оценка** |
| П1 | Подход за реализация на Интернет портала на МВнР | **20 точки** – в предложението на участника са налице следните обстоятелства:   1. Предложението на участника представя подхода му за реализация на всяка от заложените в техническото задание функционалности на портала на МВнР и предлага реализирането на допълнителни функционалности въз основа на анализа на добрите практики за институционални сайтове и портали. 2. За всяка една от функционалностите са описани дейностите, необходими за реализацията ѝ като са посочени очакваните резултати от изпълнението ѝ, подкрепени от конкретни примери. 3. Предложението на участника представя подхода му за реализиране на възможността за поддържане и управление на микросайтове на дипломатическите и консулските представителства на Република България в портала на МВнР. 4. Предложението на участника представя примерни схеми и/или екрани за основните функции на портала, в съответствие със заложеното в техническото задание. 5. Описани са основните и алтернативните сценарии за работа с портала, като са посочени и очакваните резултати от всеки един от тях. |
| **10 точки** – в предложението на участника са налице следните обстоятелства:   1. Предложението на участника представя подхода му за реализация на повечето от заложените в техническото задание функционалности на портала на МВнР. 2. За повечето от функционалностите са описани дейностите, необходими за реализацията им като са посочени очакваните резултати от изпълнението им, подкрепени от конкретни примери. 3. Предложението на участника представя подхода му за реализиране на възможността за поддържане и управление на микросайтове на дипломатическите и консулските представителства на Република България в портала на МВнР. 4. Предложението на участника представя примерни схеми и/или екрани за някои от функциите на портала, в съответствие със заложеното в техническото задание. 5. Описани са основните сценарии за работа с портала, като са посочени и очакваните резултати от всеки един от тях. |
| **5 точки** – в предложението на участника са налице следните обстоятелства:   1. Предложението на участника представя подхода му за реализация на някои от заложените в техническото задание функционалности на портала на МВнР. 2. За някои от функционалностите са описани дейностите, необходими за реализацията им като са посочени очакваните резултати от изпълнението им. 3. Описани са някои от сценариите за работа с портала, като са посочени и очакваните резултати. |
| **Когато комисията единодушно констатира, че предложението на участника не представя цялостния подход за реализация на Интернет портала на МВнР или не съответства на минималните заложени в техническото задание изисквания, участникът се отстранява от по-нататъшно участие в процедурата.** |
| П2 | Предложение за графична визия на Интернет портала на МВнР | **Не повече от 12 точки** – В предложението на участника са представени:   * Предложение за подреждането и структурирането на информацията (wireframe) за началната страница на сайта за desktop устройство; * Предложение за графично оформление (mockup) за началната страница на сайта за desktop устройство; * Предложение за подреждането и структурирането на информацията (wireframe) за началната страница на сайта за мобилно устройство; * Предложение за графично оформление (mockup) за началната страница на сайта за мобилно устройство; * Предложение за подреждането и структурирането на информацията (wireframe) за вътрешна страница на сайта за desktop устройство; * Предложение за графично оформление (mockup) за вътрешна страница на сайта за desktop устройство; * Предложение за подреждането и структурирането на информацията (wireframe) за вътрешна страница на сайта за мобилно устройство; * Предложение за графично оформление (mockup) за вътрешна страница на сайта за мобилно устройство; * Предложение за подреждането и структурирането на информацията (wireframe) за микросайт за desktop устройство; * Предложение за графично оформление (mockup) за микросайт за desktop устройство; * Предложение за подреждането и структурирането на информацията (wireframe) за микросайт за мобилно устройство; * Предложение за графично оформление (mockup) за микросайт за мобилно устройство;   *За всяко от изброените по-горе приложения се дава 1 точка.* |
| **9 допълнителни точки** – предложението на участника за графичното оформление на Интернет портала на МВнР включва описание, което демонстрира подход и разбиране за реализиране на дейностите. |
| **9 допълнителни точки** – предложението на участника за графичното оформление на Интернет портала на МВнР включва оригинален начин за интерактивно представяне на проекта. |
| П3 | Подход за изпълнение на оптимизацията за търсещи машини | **20 точки** - в предложението на участника са налице следните обстоятелства:   1. Представен е конкретният подход на участника за оптимизация за търсещи машини и избора на подхода му. Описани са всички видове дейности, технологията и технологичната последователност на тяхното изпълнение в съответствие с изискванията на техническото задание. 2. Представен е конкретният подход на участника за организиране и поддържане на присъствието на МВнР в социалните мрежи и е подробно обоснован избора на подхода му. 3. Предложението на участника демонстрира задълбочено разбиране и познаване на технологиите използвани от търсещите машини и социалните мрежи за събиране на информация и техниките за контролиране и оптимизиране на тези дейности. 4. Съдържа детайлно и последователно описание на начините и мерките за постигане на качество при изпълнение на дейностите, съобразени със спецификата на институционалното присъствие в Интернет. 5. Съдържа описание на организацията на участника за изпълнение на дейностите и на използваните от него ресурси, съобразени с избрания от него подход за реализация. |
| **10 точки** - в предложението на участника са налице следните обстоятелства:   1. Представен е конкретният подход на участника за оптимизация за търсещи машини и избора на подхода му. Описани са дейности, технологията и технологичната последователност на тяхното изпълнение в съответствие с изискванията на техническото задание. 2. Представен е конкретният подход на участника за организиране и поддържане на присъствието на МВнР в социалните мрежи и е обоснован избора на подхода му. 3. Предложението на участника демонстрира разбиране и познаване на технологиите използвани от търсещите машини и социалните мрежи за събиране на информация и техниките за контролиране и оптимизиране на тези дейности. 4. Съдържа описание на начините и мерките за постигане на качество при изпълнение на дейностите, съобразени със спецификата на институционалното присъствие в Интернет. |
| **5 точки** - в предложението на участника са налице следните обстоятелства:   1. Представен е подходът на участника за оптимизация за търсещи машини. Описани са дейности, технологията и технологичната последователност на тяхното изпълнение в съответствие с изискванията на техническото задание. 2. Представен е подходът на участника за организиране и поддържане на присъствието на МВнР в социалните мрежи. |
| П4 | Подход за гарантиране на сигурността на системата | **30 точки** - в предложението на участника са налице следните обстоятелства:   1. Представен е конкретният подход на участника за изграждане на решението и мотивите за избора на подхода му. Описани всички видове дейности, технологията и технологичната последователност на тяхното изпълнение в съответствие с изискванията на техническото задание. 2. В предложението на участника са идентифицирани допълнителни заплахи, които не са заложени в техническото задание, срещу които се предлага да бъдат предприети мерки за избягване и подробно са описани тези мерки. 3. Предложението на участника представя план за реализация на защита срещу всички заплахи – идентифицирани в техническото задание и допълнително идентифицирани от участника. 4. Предложението на участника включва чеклист за проверка на изискванията за сигурност, който покрива заложените в техническото задание и допълнително предложените от участника. 5. Предложението на участника включва подробно описана процедура за осигуряване на резервираност на портала на МВнР в своя техническа инфраструктура. 6. Съдържа описание на организацията на участника за изпълнение на дейностите и на използваните от него ресурси, съобразени с избрания от него подход за реализация. |
| **10 точки** - в предложението на участника са налице следните обстоятелства:   1. В предложението на участника са идентифицирани допълнителни заплахи, които не са заложени в техническото задание, срещу които се предлага да бъдат предприети мерки за избягване. 2. Предложението на участника представя план за реализация на защита срещу повечето заплахи идентифицирани в техническото задание. 3. Предложението на участника включва чеклист за проверка на изискванията за сигурност, който покрива заложените в техническото задание. 4. Предложението на участника включва процедура за осигуряване на резервираност на портала на МВнР в своя техническа инфраструктура. |
| **5 точки** - в предложението на участника са налице следните обстоятелства:   1. Предложението на участника представя план за реализация на защита срещу някои заплахи идентифицирани в техническото задание. 2. Предложението на участника включва чеклист за проверка на изискванията за сигурност, който покрива някои от заложените в техническото задание. 3. Предложението на участника включва процедура за осигуряване на резервираност на портала на МВнР в своя техническа инфраструктура. |

*Забележка:* За целите на настоящата методика, използваното в този раздел определение следва да се тълкува:

При изчисляването на всички стойности по горепосочените формули, резултатите се закръгляват до втория знак след десетичната запетая.

Към оценяване на ценовото предложение се допускат само участниците, чиито оферти отговарят по всички други показатели, различни от цената.

## Комплексна оценка на участника КО

Комплексната оценка на участника се изчислява по следната формула:  
**КО = 0,70** × **TП + 0,30** × **ЦП**

Максималната стойност на комплексната оценка КО е 100.

На първо място се класира участникът с най-голяма обща оценка КО.

Останалите оферти заемат места в класирането по низходящ ред на стойностите на общите оценки.

Полученият резултат се закръгля с точност до втория знак след десетичната запетая. Ако при получения резултат от формулата преди закръглянето третата цифра след десетичната запетая е 5, резултатът се закръгля към по-голямото число.

При прилагането на методиката за оценка на офертите, всички показатели ще се изчисляват с точност до втория знак след десетичната запетая.

Крайното класиране на участниците се извършва по броя на точките, получени за всеки участник. На първо място се класира участникът, получил най-висока комплексна оценка.

В случай че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател. В случай, че офертата не може да се определи по този ред, Комисията ще приложи правилото на чл. 58, ал. 2 от ППЗОП. Съгласно чл. 58, ал. 3 от ППЗОП, Комисията провежда публично жребий за определяне на изпълнител между класираните на първо място оферти.

*Забележка:*

*\*Знакът „*×*” във формулите е знак за аритметично умножение.*

*\*Знакът „÷” във формулите е знак за аритметично делене.*

*\*Знакът „*Σ*” във формулите е знак за сума (аритметично събиране на стойностите).*